15. ΒΑΣΙΛΙΚΟΝ ΔΙΑΤΑΓΜΑ της 11/27 Νοεμ. 1959 (ΦΕΚ Α΄ 260) Περί συγχωνεύσεως Γραφείων Διαχειρίσεως Ανταλλαξίμου Περιουσίας. Έχοντες υπ’ όψει α)τας διατάξεις της παρ.3 του άρθρ. 1 του Ν.Δ. 3713/57 «περί μέτρων αφορώντων εις την επιτάχυνσιν της ρευστοποιήσεως της ανταλλαξίμου περιουσίας και την ολοκλήρωσιν της αποκαταστάσεως των προσφύγων» και β)την υπ’ αριθ. 544/1959 σύμφωνον γνωμοδότησιν του Συμβουλίου Επικρατείας, προτάσει του Ημετέρου επί των Οικονομικών Υπουργού, αποφασίζομεν και διατάσσομεν: Άρθρον μόνον.-Από 1ης Δεκ. 1959 συγχωνεύονται: α)Το παρά τη Οικονομική Εφορία Χίου Γραφείον Διαχειρίσεως Ανταλλαξίμου Περιουσίας εις το αυτοτελές όμοιον Γραφείον Μυτιλήνης, εις ο και περιέρχονται άπασαι αι αρμοδιότητες του Γραφείου Διαχειρίσεως Ανταλλαξίμου Περιουσίας Χίου και β)το παρά τη Α΄ Οικονομική Εφορία Βόλου Γραφείον Διαχειρίσεως Ανταλλαξίμου Περιουσίας εις το παρά τη Οικονομική Εφορία Λαρίσης όμοιον Γραφείον, εις ο και περιέρχονται άπασαι αι αρμοδιότητες του Γραφείου Διαχειρίσεως Ανταλλαξίμου Περιουσίας Βόλου. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 